**Upute za učenike koji će županijskom Natjecanju iz hrvatskoga jezika 30. 3. 2022. pristupiti na daljinu**

(Upute za provođenje Natjecanja prema modelu 3. b, kada se učeniku na adresu e-pošte dostavlja ispit u obliku PDF obrasca koji se može popunjavati na računalu te učenik ispit rješava kod kuće na računalu/tabletu)

**Školska povjerenstva koja će biti zadužena za provođenje županijskog Natjecanja i nadgledanje učenika tijekom pisanja ispita trebaju pravovremeno provjeriti znaju li učenici pristupiti Natjecanju na daljinu i imaju li za to odgovarajuću tehničku opremu (uključujući najnoviju inačicu Adobe Acrobat Readera). Član povjerenstva koji nadgleda učenika ne može biti njegov mentor. Povjerenstvo koje provodi videonadzor, treba ga prethodno isplanirati, tj. odrediti koji je broj učenika moguće pratiti jednim videosastankom, kakav treba biti položaj uređaja s kamerom…**

Školsko povjerenstvo škole koju pohađa učenik do 29. ožujka u 12 sati dostavlja školi domaćinu Natjecanja (OŠ Krapinske Toplice) podatke o učenicima koji će Natjecanju pristupiti na daljinu (isključivo radi (samo)izolacije) za učenike kojima (samo)izolacija traje, a žele pristupiti natjecanju. Ukoliko je nekom od učenika natjecatelja (samo)izolacija određena od 29. ožujka nakon 12 sati, školsko će povjerenstvo škole koju pohađa podatke dostaviti do 30. ožujka u 8 sati.  
Potrebno je također dostaviti i e-mail adresu na koju će Županijsko povjerenstvo poslati materijale te imena članova školskoga povjerenstva matične škole učenika.  
Županijsko povjerenstvo Školskom povjerenstvu šalje materijale 30. 3. 2022., 60 minuta prije početka Natjecanja.  
Školsko povjerenstvo prije 10 sati ispitni materijal dostavlja na adresu njegove elektroničke pošte (s domenom skole.hr), ali tek nakon uspostave videopoziva za nadzor pisanja ispita na daljinu. Tijekom pisanja ispita član školskog povjerenstva koji nije učenikov mentor prati učenika u videopozivu na platformi kojom se škola inače koristi u nastavi na daljinu ili u videopozivu putem Zooma. Uređaji za praćenje pisanja ispita na daljinu trebaju dokazati da je učenik u radnom okruženju sam, da se za rješavanje zadataka koristi samo dopuštenim priborom, da ne napušta mjesto pisanja ispita i da nema pozadinske buke. U slučaju većega broja natjecatelja povjerenstvo učenike dijeli u skupine po kategorijama tako da svaku skupinu (kategoriju) nadzire jedan član školskoga povjerenstva koji nije mentor nijednomu od učenika u skupini koju nadzire. Ako se koristi Zoomom, član povjerenstva treba učeniku dostaviti poveznicu za pristup videopozivu kojim se prati pisanje ispita 20 minuta prije početka pisanja ispita, i to na adresu učenikove skole.hr elektroničke pošte. Član povjerenstva zadužen za videonadzor 15 minuta prije početka pisanja ispita s učenikom stupa u kontakt videopozivom, provjerava ispravnost njegove tehničke opreme (kamere, mikrofona i zvučnika, najnovije inačice Adobe Acrobat Readera) te provjerava jesu li zadovoljeni svi uvjeti za korektno provođenje Natjecanja. Član povjerenstva zadužen za nadzor učeniku e-porukom šalje listić sa zaporkom u PDF obliku; ta je PDF datoteka oblikovana tako da se traženi podatci unose u nju u elektroničkome obliku (na računalu ili tabletu). Član povjerenstva zatim čita upute za rješavanje s naslovnice ispita te učenik ispunjava PDF listića sa zaporkom i sprema ga na svoje računalo pod naslovom KATEGORIJA NATJECANJA\_ZAPORKA, npr.: 7\_12345CVIJET. Član povjerenstva zadužen za nadzor učeniku 2 minute prije početka rješavanja ispita e-porukom šalje ispit u PDF obliku, ta je PDF datoteka oblikovana tako da se odgovori unose u nju u elektroničkome obliku (na računalu ili tabletu). Neposredno prije početka rješavanja ispita u 10 sati učenici trebaju upisati svoju zaporku u odgovarajuću rubriku na naslovnici ispita. Tijekom pisanja ispita pod nadzorom člana povjerenstva svaki učenik treba imati uključenu kameru i zvučnik te ne smije napuštati mjesto pisanja ispita. Nakon rješavanja ispita, a najkasnije 95 minuta od početka rješavanja ispita, učenik treba spremiti ispit pod naslovom ISPIT\_KATEGORIJA NATJECANJA\_ZAPORKA, npr.: ISPIT\_7\_12345CVIJET na svoje računalo te ispunjeni PDF ispita i ispunjeni PDF listića sa zaporkom poslati kao priloge u jednoj e-poruci na adresu e-pošte s koje ih je dobio. Videopoziv smije završiti tek nakon što član povjerenstva koji je nadzirao pisanje ispita potvrdi primitak e-poruke sa ispitom i s listićem sa zaporkom. Član školskoga povjerenstva koji je nadgledao učenika ispitni materijal dostavlja odgovornoj osobi županijskoga povjerenstva (Sonja Kuštan) na adresu sonja.kustan@skole.hr.  
Županijskom povjerenstvu i u svakom drugom slučaju ispit treba biti dostavljen na e-adresu odgovorne osobe. E-poruke s poveznicama za videopoziv, ispitima i listićima sa zaporkama ne smiju se brisati.   
Neposredno nakon objave ljestvice privremenoga poretka na stranicama škole domaćina (predviđeno vrijeme 14 i 30, moguće promjene ovisno o vremenu koje će biti potrebno za ispravljanje ispita) učenik koji je u (samo)izolaciji može dobiti ispit na uvid u videopozivu ako prije toga e-mailom uputi zahtjev županijskom povjerenstvu na adresu odgovorne osobe - [sonja.kustan@skole.hr](mailto:sonja.kustan@skole.hr) do 14 sati.  
Županijsko povjerenstvo omogućit će žalbeni postupak učeniku koji je u (samo)izolaciji i koji je Natjecanju pristupio na daljinu u skladu s pravilima Natjecanja iz hrvatskoga jezika.   
Učenik koji je u samoizolaciji tijekom žalbenoga postupka županijskom povjerenstvu žalbu može uputiti u obliku Wordova dokumenta 30 minuta nakon što je dobio ispit na uvid na adresu odgovorne osobe – [sonja.kustan@skole.hr](mailto:sonja.kustan@skole.hr)   
Nakon što žalba bude razmotrena, županijsko će povjerenstvo učeniku poslati odgovor na žalbu.  
Ljestvica konačnoga poretka bit će objavljena na stranicama škole domaćina. Pohvalnica za sudjelovanje na natjecanju ili pak priznanje i nagrada za ostvareno jedno od prvih triju mjesta bit će poslana na adresu škole koju učenik pohađa.

Županijsko povjerenstvo za provođenje

Natjecanja iz hrvatskoga jezika